Tisztelt Pályázók!

Az alábbi segédletet abból a célból adjuk közre, hogy az ÉTA Országos Szövetség által kiírt pályázatok elszámoláshoz segítséget nyújtsunk. 2015 évtől a szövetség gazdálkodását, a közpénzek (költségvetési támogatás) felhasználását megbízott könyvvizsgáló ellenőrzi. E segédlettel a pályázati kiírás feltételrendszeréhez igazodóan fontos szabályokra (értelmezésekre) kívánjuk felhívni a figyelmet:

1. A Szövetség által továbbutalt költségvetési támogatásnak közvetlenül kell segítenie a megvalósítandó szakmai feladatokat. Így olyan költségek mint pl. könyvelés, rezsi (ha nem kimondottan annak a megvalósítandó szakmai programnak – pl. tábor – bérleti, rezsi költsége), bank jutalék, stb. nem számolhatók el.
2. Személyi jellegű kifizetés esetén: ha a megvalósítandó programhoz kapcsolódóan munkaviszonyban, megbízási jogviszonyban foglalkoztatja a támogatott szervezet a munkavállalót, a szerződésben egyértelműen ki kell tűnnie, hogy az a tervezet, ill. elszámolt bruttó bér és annak járulékai a támogatott programnak a megvalósítása érdekében merült fel. Pl. zeneterapeuta 3 havi megbízási díjára kéri a szervezet a támogatást, akkor a megbízási szerződésben figyelni kell arra, hogy a támogatott időszak és az elszámolt időszak fedje egymást.

Ha pl. a szervezet szakmai munkatársának bérét szeretné elszámolni és a munkatárs feladatai között több szakmai program felügyelete, szervezése is szerepel, akkor a tervezésnél és az elszámolásnál a pályázatban bemutatott szakmai program és a munkaköri szakmai programok arányosított részét számolhatja el a szervezet, szerződéssel, bérkartonnal, pénztári ill. banki kifizetést igazoló dokumentummal.

Amennyiben a támogatási összegből szakember díjazása valósul meg, kérjük az illető szakképesítését igazoló dokumentum másolatát. Pl. elszámolásban szerepel pszichológus, zeneterapeuta, gyógytornász díjazása, mellékelni szükséges a szakképesítést igazoló dokumentum másolatát. Ugyanez érvényes a dologi kiadások között szereplő szakértői díj elszámolásánál (számlaképes).

1. Dologi kiadásoknál a legfontosabb elvárás, hogy közvetlen költségeket számoljon el a kedvezményezett, így nem elszámolható költség pl. családi tábor finanszírozására kéri a szervezet a támogatást, szüksége van rezsóra, kávéfőzőre…….ezek az eszközök nem közvetlen költségek.
2. **Foglalkoztatást segítő támogatásnál nyilatkozat szükséges a szervezet vezetőjétől, miszerint:**

……………………………………….(név) mint a ……………………………………………………(szervezet neve) képviselője nyilatkozom, hogy az ÉTA-EMMi ………………..sz. támogatási összegből finanszírozott és előállított termékek értékesítése során realizált bevételt a foglalkoztatási programba, a fogyatékossággal élők életminőségének javítása érdekében visszaforgattam.

1. A megvalósult szakmai programokkal kapcsolatban névsort, jelenléti ívet, vagy a szervezet képviselőjétől nyilatkozatot kérünk:

……………………………………….(név) mint a ……………………………………………………(szervezet neve) képviselője nyilatkozom, hogy az ÉTA-EMMi ………………..sz. támogatási szerződésben felhasznált összeg, a szervezet által ellátott fogyatékossággal élők életminőségének javulása érdekében merült fel a megvalósult pályázati program fedezeteként.

Sikeres pályázatírást és sikeres megvalósuló szakmai programokat kívánunk!

ÉTA Országos Szövetség